Slovenská filmová a televízna akadémia, Grösslingová 32, 811 09 Bratislava

Asociácia nezávislých producentov, Grösslingová 63, 811 09 Bratislava

Asociácia producentov animovaného filmu, 900 85 Vištuk č. 277

Asociácia slovenského dokumentárneho filmu, Konventná 620/2, 811 03 Bratislava-Staré Mesto

Asociácia scenáristov v slovenskej audiovízii, Záhradnícka 4202/16, 81107 Bratislava

Asociácia slovenských filmových strihačov, Hurbanovo nám. 7, 811 03 Bratislava 1

Asociácia slovenských kameramanov, Svoradova 2, 811 03 Bratislava

Kontakt pre médiá: Slovenská filmová a televízna akadémia - akademia@sfta.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vyjadrenie nezávislých filmových producentov k zavádzajúcej argumentácii MKSR a SNS k zákonu o Slovenskej televízii a rozhlase**

Tlačová správa

Bratislava, 20. 3. 2024

**Nezávislí filmoví producenti a ďalší filmoví tvorcovia sa ostro vyhraňujú voči argumentácii, ktorou predstavitelia a nominanti strany SNS obhajujú nový zákon o Slovenskej televízii a rozhlase.**

Na tlačovej konferencii, ktorú k navrhovanému zákonu pripravilo Ministerstvo kultúry SR, ale i v iných mediálnych výstupoch nominantov strany SNS, zazneli vyjadrenia, ktoré spochybňujú profesijnú česť nezávislých filmových producentov a ďalších filmových tvorcov a tvorkýň. Andrej Danko, Martina Šimkovičová a Tomáš Taraba opakovane uvádzajú, že RTVS si neplní zákonnú povinnosť vyrábať pôvodnú domácu tvorbu. Pôvodnú tvorbu realizuje RTVS práve v spolupráci s nezávislými filmovými producentmi.

Producenti pôvodnej tvorby ‒ filmov a televíznych sérií ‒ sa ohradzujú voči tomuto tvrdeniu. Ako externí spolupracovníci RTVS, naopak, dlhodobo vyrábajú dôležité a hodnotné diela, ktoré divákom komunikujú historické, ľudskoprávne a sociálne témy či témy vhodné pre detského diváka.

Vo filmovej databáze, ktorú vytvára Slovenský filmový ústav, je uvedených 174 dlhometrážnych filmov pre kiná, ktoré od roku 2015 vznikli alebo vznikajú v koprodukcii s RTVS (<https://sfu.sk/produkcna-spolocnost/rozhlas-a-televizia-slovenska-sk/>).

Medzi titulmi nechýbajú divácky nesmierne úspešné *Piargy* (2022) či *Invalid* (2023), ale ani festivalovo úspešné filmy ako *Cenzorka* (2021) s cenou z Benátok, *Mimi* (2023) a *Piata loď* (2017) s cenami z Berlína, *Svetlonoc* (2022) s cenou z Locarna, *Umelohmotné nebo* (2023) s nomináciou na cenu Európskej filmovej akadémie či *Pomaľované vtáča* (2019) s premiérou v hlavnej súťaži v Benátkach.

Mnohopočetný je tiež zoznam dokumentárnych televíznych sérií, ktorý pokrýva široký diapazón oblastí od života spoločnosti za socializmu v sériách *Budujeme Slovensko* (I.-III.), *Môj emigrant*, *ŠTB: Prísne tajné* či *Fetiše socializmu,* cez slovenské architektonické pamiatky v sérii *Ikony,* rozmanitosť slovenskej prírody vo voľnej sérii *Krásy Slovenska,* odhalenia ezoterických javov v sérii *Investigátori,* najnovšie objavy slovenských archeológov vo voľnej sérii *Slovenskí archeológovia* až po portrétovanie legendárnych slovenských žien v sérii *Prvá* čiporevolučných premiérov SR v sérii *Expremiéri*. Zoznam nie je ani zďaleka kompletný. Celková sledovanosť uvedených doku-sérií bola v období od ich prvého vysielania až 18 000 000 divákov[[1]](#footnote-1), čo dokazuje, že tento formát je divácky vyhľadávaný a má na slovenskú verejnosť reálny dosah.

Nemenej významná je pôvodná animovaná tvorba pre detského diváka, ktorú sa podarilo oživiť a úspešne rozvíjať práve v období po zlúčení verejnoprávnych médií do RTVS. Nové generácie slovenských detí tak vyrastajú s hrdinkami *Mimi a Lízou* a spoznávajú s nimi jedinečnosť každého z nás, aj tých s hendikepmi, pavúci *Websterovci* deťom vštepujú rodinné hodnoty a súrodenecké spolužitie zas oslavujú veselí bratia *Drobci*. Detské seriály pravidelne dostávajú okrem televíznej aj knižnú podobu a sú vyhľadávanou literatúrou pre deti, ktorá sa dostala už aj do školských čítaniek.

V prípade tvrdenia, že RTVS nedostatočne podporuje pôvodnú tvorbu, ide teda o zjavnú nepravdu. **Naopak, RTVS od svojho vzniku v roku 2011 podporuje kvalitnú domácu tvorbu a aj vďaka jej koprodukčným aktivitám došlo v ostatnej dekáde k výraznému kvalitatívnemu a kvantitatívnemu vzostupu audiovizuálnej tvorby na Slovensku**.

Nominanti SNS tiež opakovane argumentujú, že RTVS finančne a technicky zaostáva z dôvodu, že väčšinu svojich prostriedkov posiela do externého prostredia na výrobu programov, ktoré by sa mali namiesto toho realizovať interne. Naznačujú, že vedenie RTVS zazmluvňuje externých výrobcov programov s cieľom obohatiť sa prostredníctvom osobných kontaktov s nimi. Externých dodávateľov programov, medzi ktorých patria aj nezávislí filmoví producenti, označil Andrej Danko pomenovaním „paraziti“.

**Nezávislí filmoví producenti považujú túto argumentáciu, ako aj vulgárny štýl komunikácie s odbornou verejnosťou za neprijateľné.**

Verejnoprávna televízia realizuje časť svojho programu vo forme koprodukcií s nezávislými producentskými spoločnosťami. Koprodukcia je spoločná výroba diela viacerými partnermi, pričom prichádza k zlučovaniu finančných zdrojov. Vďaka koprodukciám získava RTVS vysielacie práva na filmy a televízne seriály, ktorých výrobu z finančného hľadiska pokrýva iba čiastočne, napr. zabezpečením 20% – 50% z celkového rozpočtu, niekedy dokonca menej. Zvyšok prostriedkov zabezpečujú nezávislí producenti z iných domácich a zahraničných zdrojov. RTVS sa ako verejnoprávna inštitúcia o prostriedky z iných zdrojov (napríklad z dotačných systémov) nemôže uchádzať, preto je pre ňu spolupráca s nezávislými producentmi nanajvýš výhodná. Vstupom do koprodukcie získava okrem inéhoaj podiel z výnosov z kinodistribúcie a predaja diel do zahraničných teritórií.

V prípade koprodukčných spoluprác na filmoch a seriáloch teda ide o pravý opak toho, čo naznačujú politici a nominanti SNS: **RTVS vďaka spoluprácam s externým prostredím vyrába oveľa viac programu, ako by si mohla dovoliť vyrobiť interne zo svojich rozpočtových možností.**

Ministerstvo kultúry SR a predstavitelia strany SNS uvedenými argumentmi účelovo odvádzajú pozornosť od skutočných zámerov, ktoré sledujú novou legislatívou o verejnoprávnych médiách. Ich cieľom je dosiahnuť zmenu vedenia RTVS, čo neskrývajú, a zároveň vytvoriť v novej Slovenskej televízii a rozhlase orgán na politickú cenzúru, čo je zrejmé z formulácií zákona v časti o programovej rade. Tieto zmeny dovolia súčasným vládnym predstaviteľom politicky ovládnuť verejnoprávnu televíziu aj rozhlas.

Nezávislí filmoví producenti sú zásadne proti prijatiu tejto legislatívy. Pridávajú sa k Otvorenému listu poslancom a poslankyniam NRSR, ktorý sformulovala platforma Otvorená Kultúra! a spoločne s ňou žiadajú poslancov, aby škandalózny zákon nepodporili. Vyzývajú aj širokú verejnosť, aby svojimi podpismi pomohli vytvoriť na poslancov a poslankyne občiansky tlak.

Otvorený list poslancom a poslankyniam NRSR je možné podpísať tu: [https://lnk.sk/qk46](https://lnk.sk/qk46?fbclid=IwAR2BSvo0c4ooqd8mKEeTJD80KQyIizkXQIDI6IMfTrJaDxkBQXkT6PvyWj0)

Slovenská filmová a televízna akadémia

Asociácia nezávislých producentov

Asociácia producentov animovaného filmu

Asociácia slovenského dokumentárneho filmu

Asociácia scenáristov v slovenskej audiovízii

Asociácia slovenských filmových strihačov

Asociácia slovenských kameramanov

Príloha:

1. Výber dlhometrážnych titulov koprodukovaných RTVS, ktoré zaznamenali medzinárodné úspechy na špičkových medzinárodných podujatiach
2. Výber koprodukčných dlhometrážnych titulov RTVS, ktoré portrétujú historické osobnosti a mapujú udalosti slovenskej histórie, čím napĺňajú verejnoprávne poslanie
3. Výber koprodukčných animovaných titulov RTVS
4. Výber televíznych filmov a dramatických seriálov, ktoré RTVS vyrobila v koprodukcii, resp. v spolupráci s externými partnermi
5. Výber rozprávok, ktoré RTVS vyrobila v koprodukcii s externými partnermi

od roku 2014

1. Výber koprodukčných dokumentárnych sérií RTVS

**Príloha k Tlačovej správe: Vyjadreniu nezávislých filmových producentov k zavádzajúcej argumentácii MKSR a SNS**

Bratislava, 20. 3. 2024

**Výber dlhometrážnych titulov koprodukovaných RTVS, ktoré zaznamenali medzinárodné úspechy na špičkových medzinárodných podujatiach**

*Svetloplachosť* (2023, Ivan Ostrochovský, Pavol Pekarčík) – Europa Cinemas Label na Medzinárodnom filmovom festivale v Benátkach

*Mimi* (2023, Mira Fornay) – Grand Prix v kategórii Generation KPlus na Medzinárodnom filmovom festivale v Berlíne

*Poznámky z Eremocénu* (2023, Viera Čákanyová) – svetová premiéra na Medzinárodnom filmovom festivale v Berlíne

*Umelohmotné nebo* (2023, Tibor Bánóczki, Sarolta Szabó) – svetová premiéra na Medzinárodnom filmovom festivale v Berlíne; nominácia na Európsku filmovú cenu v kategórii Najlepší celovečerný animovaný film

*Moc* (2023, Mátyás Prikler) – svetová premiéra na Medzinárodnom filmovom festivale Rotterdam

*Tonko, Slávka a kúzelné svetlo* (2023, F. Pošivač) – Cena poroty v sekcii Contrechamp na Medzinárodnom festivale animovaných filmov v Annecy

*Svetlonoc* (2022, Tereza Nvotová) – Zlatý leopard v sekcii Concorso Cineasti del presente na Medzinárodnom filmovom festivale v Locarne

*Tvojazem* (2022, Peter Budinský) – Najlepší celovečerný animovaný film na Medzinárodnom festivale detských filmov v Chicagu

*Slúžka* (2022, Mariana Čengel Solčanská) – svetová premiéra na Medzinárodnom filmovom festivale Tallinn Black Nights, Estónsko

*Pongo Calling* (2022, Tomáš Kratochvíl) – svetová premiéra na medzinárodnom festivale Sheffield DocFest v Spojenom kráľovstve

*Cenzorka* (2021, Peter Kerekes) – Cena za Najlepší scenár na Medzinárodnom filmovom festivale v Benátkach

*Čiary* (2021, Barbora Sliepková) – Cena za najlepší dokument, najlepší debut a zvukový dizajn na Medzinárodnom filmovom festivale dokumentárnych filmov Ji.hlava

*Služobníci* (2020, Ivan Ostrochovský) – svetová premiéra na Medzinárodnom filmovom festivale v Berlíne

*Žaby bez jazyka* (2020, Mira Fornay) – svetová premiéra na Medzinárodnom filmovom festivale Tallinn Black Nights, Estónsko

*Komúna* (2020, Jakub Julény) – svetová premiéra na medzinárodnom festivale dokumentárnych filmov DOK.fest Mníchov, Nemecko

*Nech je svetlo* (2019, Marko Škop) – Cena za Najlepší film pre mládež, Medzinárodný filmový festival Cottbus, Nemecko

*Pomaľované vtáča* (2019, Václav Marhoul) – Cena FIPRESCI (Brozen Frog) na Medzinárodnom filmovom festivale Camerimage, Poľsko

*Dobrá smrť* (2018, Tomáš Krupa) – svetová premiéra na Medzinárodnom festivale dokumentárnych filmov Ji.hlava

*Piata loď* (2017, Iveta Grófová) – Krištáľový medveď za Najlepší film v kategórii Generation KPlus na Medzinárodnom filmovom festivale Berlinale

*Out* (2017, György Kristóf) – svetová premiéra na Filmovom festivale Cannes

*Čiara* (2017, Peter Bebjak) – Cena za Najlepšiu réžiu na Medzinárodnom filmovom festivale Karlove Vary

*Špina* (2017, Tereza Nvotová) – svetová premiéra na Medzinárodnom filmovom festivale Rotterdam, Holandsko

*Baba z ľadu* (2017, Bohdan Sláma) – Najlepší scenár v kategórii medzinárodný hraný film na Filmovom festivale Tribeca, USA

*Učiteľka* (2016, Jan Hřebejk) – Cena za Najlepšiu herečku na Medzinárodnom filmovom festivale Karlove Vary

*Diera v hlave* (2016, Robert Kirchhoff) – svetová premiéra na Medzinárodnom festivale dokumentárnych filmov DOK Leipzig, Nemecko

*Eva Nová* (2015, Marko Škop) – Cena FIPRESCI na Medzinárodnom filmovom festivale Toronto

*Koza* (2015, Ivan Ostrochovský) – Nominácia na Cenu pre najlepší hraný debut na MFF Berlín

**Výber koprodukčných dlhometrážnych titulov RTVS, ktoré portrétujú historické osobnosti a mapujú udalosti slovenskej histórie, čím napĺňajú verejnoprávne poslanie**

*Čas nádejí* (2024, Jan Sebechlebský) –dramatický seriál mapujúci život na Slovensku v období 1. polovice 20. storočia

*Emília* (2023, Martin Šulík) – portrét herečky Emílie Vášáryovej

*Pravda je to najdôležitejšie* (2023, Maroš Brázda) – portrét filmového režiséra, dramaturga, publicistu a básnika Eduarda Grečnera

*Všetci ľudia budú bratia* (2023*,* Robert Kirchhoff) – portrét Alexandra Dubčeka v kontexte doby

*Pozor, padá SNG!* (2023, Jana Durajová, Lena Kušnieriková) – mapovanie rekonštrukcie budovy Slovenskej národnej galérie v Bratislave

*Andy Warhol – americký sen* (2023, Ľubomír Ján Slivka) – portrét výtvarníka Andyho Warhola

*Dežo Hoffmann – fotograf Beatles* (2022, Patrik Lančarič) – portrét fotografa Deža Hoffmanna

*Odpočítavanie – Posledný film Ivana Palúcha* (2022, Martin Palúch) – portrét herca Ivana Palúcha

*± 90* (2022, Marek Kuboš) – kolektívny portrét generácie slovenských tvorcov dokumentárneho filmu z 90. rokov 20. storočia

*Let domov* (2022, Tomáš Bojar) – príbeh československých letcov RAF Františka Fajtla a Filipa Jánskeho

*Michael Kocáb – rocker verzus politik* (2022, Olga Sommerová) – portrét hudobníka a politika Michaela Kocába

*Alexander Dubček – Anatómia skoku do prázdna* (2022, Robert Kirchhoff) – portrét Alexandra Dubčeka

*Slobodní* (2022, Slavomír Zrebný) – príbeh priateľstva Silvestra Krčméryho a Vladimíra Jukla, ktorých nazývali „generálmi tajnej cirkvi“

*Peter Dvorský* (2022, Iveta Malachovská) – portrét operného speváka Petra Dvorského

*Vesmírny kovboj* (2021, Lukáš Teren) – portrét významného slovenského kameramana Richarda Krivdu

*Ako som sa stala partizánkou* (2021, Vera Lacková) – dokumentárny film o Rómoch v partizánskom odboji

*Zátopek (2021, David Ondříček)* – hraný film na motívy životného príbehu atléta Emila Zátopka

*Rekonštrukcia okupácie* (2021, Ján Šikl) – dokumentárny film o invázii vojsk Varšavskej zmluvy na územie ČSSR

*Očista* (2021, Zuzana Piussi) – dokumentárny film o korupcii v systéme súdnictva, ktorú odhalila Kočnerova Threema

*Meky* (2020, Šimon Šafránek) – portrét hudobníka a speváka Mira Žbirku

# *Věčný Jožo aneb Jak jsem potkal hvězdu* (2020, Jan Gogola ml.) – portrét speváka Joža Ráža

*Komúna (*2020, Jakub Julény) – portrét tragicky zosnulého guru, filozofa a básnika Marcela Strýka a undergroundovej komunity okolo neho počas normalizácie

*Správa* (2020, Peter Bebjak) – hraný film o skutočnom úteku Vrbu a Wetzlera z koncentračného tábora Osvienčim

*Milan Sládek* (2020, Martin Šulík) – portrét míma Milana Sládka

*Ostrým nožom* (2019, Teodor Kuhn) – hraný film inšpirovaný vraždou študenta Daniela Tupého

*Osamelí bežci: Ideme ďalej!* (2019, Martin Repka) – portrét členov básnickej skupiny Osamelí bežci Ivana Laučíka, Petra Repku a Ivana Štrpku

*Skutok sa stal* (2019, Barbora Berezňáková) – dokument o vražde Róberta Remiáša

*Amnestie* (2019, Jonáš Karásek) – hraný film o komunistických perzekúciách a o vzbure väzňov v Leopoldove

*Svetozár Stračina* (2019, Pavol Barabáš) – portrét hudobného skladateľa Svetozára Stračinu

*Cesta do nemožna* (2019, Noro Držiak) – trikový film o M. R. Štefánikovi

*Milan Rastislav Štefánik: Astronóm a cestovateľ* (2019, Michael Kaboš) – dokumentárny film o M. R. Štefánikovi pri príležitosti 100. výročia o jeho úmrtia

*Milan Rastislav Štefánik: Generál a diplomat* (2019, Michael Kaboš) – dokumentárny film o M. R. Štefánikovi pri príležitosti 100. výročia jeho úmrtia

*Prípad Kalmus* (2018, Adam Hanuljak) – portrét výtvarníka Petra Kalmusa

*Toman* (2018, Ondřej Trojan) – hraný film na motívy životného príbehu vojnového československého politika Zdeňka Tomana

*Smutné jazyky* (2018, Anna Grusková) – dokumentárny film o osude karpatských Nemcov na Slovensku

*Vycestovacia doložka pre Dubčeka* (2018, Juraj Lihosit) – dokument mapujúci praktiky ŠTB v 70. a 80. rokoch 20. storočia

*Dubček* (2018, Laco Halama) – hraný film o politikovi Alexandrovi Dubčekovi

*Válek* (2018, Patrik Lančarič) – portrét básnika a politika Miroslava Válka

*Inde* (2018, Juraj Nvota, Marian Urban)– portrét umelca Alexa Mlynárčika

*Jan Palach* (2018, Robert Sedláček) – hraný film o Janovi Palachovi

*Andrej Hlinka, otec národa?* (2018, Vladislava Plančíková) – dokumentárny film o Andrejovi Hlinkovi

*Hlinka* (2018, Matúš Demko) – dokumentárny film o Andrejovi Hlinkovi

*Únos* (2017, Mariana Čengel Solčanská) – hraný film na motívy únosu Michala Kováča ml.

*Masaryk* (2016, Julius Ševčík) – hraný film o politikovi Janovi Masarykovi

*Diera v hlave* (2016*,* Robert Kirchhoff) – dokumentárny film o rómskom holokauste

*Richard Müller: Nespoznaný* (2016, Miro Remo) – portrét speváka a skladateľa Richarda Müllera

**Výber koprodukčných animovaných titulov RTVS**

*Mimi a Líza* 1.*–* 13. (2011 *–* 2015, K. Kerekesová), seriál

*Websterovci* 1.– 19. (2015 *–* 2021, K. Kerekesová), seriál

*Drobci* 1. *–* 19.(2016 *–* 2023, V. Raýmanová), seriál

*Tresky Plesky* 1. *–* 13*.* (2017, V. Zúbek Kocourková), seriál

*Chochmesovci* 1. - 63. (2017 - 2023, R. Šveda), seriál

*Mimi a Líza – Záhada vianočného svetla* (2018, I. Šebestová, K. Kerekesová), TV špeciál

*Kata Strofová a tajomstvo snehových vločiek* (2020, V. Zúbek Kocoureková), TV špeciál

*Bolo raz jedno more* (2021, J. Kożuch), krátkometrážny film

*Mimi a Líza – Záhrada* (2022, I. Šebestová, K. Kerekesová), TV špeciál

*Websterovci* 20.– 26. *vo výrobe* (2022 *–* 2024, K. Kerekesová), seriál

*Websterovci vo filme* (2022, K. Kerekesová), dlhometrážny film

*Čiapka* (2022, S. Maksimovič), dlhometrážny hraný film pre deti s animovanými vstupmi

*Tvojazem* (2023, P. Budinský), dlhometrážny film

*Tonko, Slávka a kúzelné svetlo* (2023, F. Pošivač), dlhometrážny film

*Lesná päťka* 1.*–* 13 (2023 *–* vo výrobe, I. Laučíková, I. Šebestová, A. Gregorčok), seriál

**Výber televíznych filmov a dramatických seriálov, ktoré RTVS vyrobila v koprodukcii, resp. v spolupráci s externými partnermi**

*Kriminálka Staré Mesto*, (2010 *–* 2013, J. [Sebechlebský](https://www.csfd.cz/tvurce/26042-jan-sebechlebsky/)), dramatický seriál

*Mária Terézia* (2017 *–* 2021, R. Dornhelm),dramatický seriál

*Inšpektor Max* (2018, J. Chlumský, P. Nikolaev),dramatický seriál

*Mohyla* (2019, A. Kolenčík), TV film + miniséria

*Mami, kúp mi psa* (2021, B. Sláma),dramatický seriál

*Herec* (2021, P. Bebjak), miniséria

Jozef Mak (2021, P. Bebjak),TV film

*Čas nádejí* (2024, J. Sebechlebský),dramatický seriál

**Výber rozprávok, ktoré RTVS vyrobila v koprodukcii s externými partnermi**

**od roku 2014**

*Láska na vlásku* (2014, M. Čengel Solčanská)

*Sedem zhavranelých bratov*(2015, A. Nellis)

*Johankino tajomstvo* (2015, J. Nvota)

*Zázračný nos*(2016, S. Párnický)

*Vianočné želanie* (2018, P. Bebjak)

*Čarovný kamienok* (2019, K. Herczegová)

*O liečivej vode* (2020, J. Sebechlebský)

*Zakliata jaskyňa* (2022, M. Čengel Solčanská)

**Výber koprodukčných dokumentárnych sérií RTVS**

*Slovenské kino* 1. *–* 12. (2010 *–* 2014, rôzni režiséri)

*Krásy Slovenska* 1. – 25.(2010 *–* 2024, rôzni režiséri)

*Z mesta do mest*a 1. *–* 13. (2011, rôzni režiséri)

*Celuloid country* 1. *–* 9. (2011, M. Šulík, F. Fabián, I. Ostrochovský)

*Deti o deťoch* 1. *–* 11. (2011, rôzni režiséri)

*Fotografi* 1. *–* 10. (2011, rôzni režiséri)

*Jeden deň* 1. *–* 12. (2012, Š. Ondruš)

*Zbohom súdruhovia* 1. *–* 6. (2012, A. Nekrasov)

*Nezvyčajné príbehy na slovenskom sídlisku* 1. *–* 24. (2012 *–* 2013, rôzni režiséri)

*Iné ženy* 1. *–* 3. (2012, T. Križková, V. Sarkany, K. Krištúfková)

*Colnica* 1. *–* 13. (2013, rôzni režiséri)

*Prvá* 1. – 10.(2013, rôzni režiséri)

*Súrodenci* 1. *–* 16. (2014, rôzni režiséri)

*Krotitelia dlhov* 1. *–* 12. (2014, B. Špaček)

*Fetiše…* (2014 *–* 2023, rôzni režiséri)

*Manifest* 1. *–* 15. (2015 *–* 2021, K. Zaťko Jarošová)

*Zlatá lýra* 1. *–* 10. (2016, P. Hledík)

*Hudobníci* 1. *–* 5. (2016, rôzni režiséri)

*Mafiáni* 1. *–* 12. (2016, I. Szilvasi)

*Tajomné karpaty* 1. - 3. (2016 - 2017, E. Baláž)

*Slovenskí archeológovia* 1. – 19.(2016 *–* 2024, J. Chudík)

*Súmrak bossov* 1. *–* 12. (2017, I. Szilvasi)

*Budujeme Slovensko* I. *–* III. (2017 *–* 2022, rôzni režiséri)

*Okupácia 1968* 1. -*–* 6. (2018, rôzni režiséri)

*Expremiéri* 1. – 7.(2018, rôzni režiséri)

*Biele vrany a hrdinovia medzi nami* 1. *–* 6. (2018, rôzni režiséri)

*Zrod divadla* 1. *–* 11. (2019 *–* 2020, rôzni režiséri)

*Storočnica SND* 1. *–* 10. (2020, P. Hledík)

*Ikony* 1. – 12*.* (2020, rôzni režiséri)

*Môj emigrant* (2022, rôzni režiséri)

*ŠTB: Prísne tajné* (2022, rôzni režiséri)

*Investigátori* 1. – 6. (2022, P. Pokorný)

*Mláďatá* 1. *–* 7. (2023, Z. Vlach)

*Architektúra 58–89* 1. *–* 8. (2023, J. Zajíček)

1. Sumárny počet divákov, ktorí si zapli titul aspoň na 3 minúty bez prerušenia. [↑](#footnote-ref-1)